Държавен вестник, бр. 112, 2025 г., стр. 46

СТР.  46	
Д Ъ Р Ж А В Е Н  В Е С Т Н И К 	
БРОЙ  112
МИНИСТЕРСТВО 
НА ЗДРАВЕОПАЗВАНЕТО
НАРЕДБА № Н-9
от 5 декември 2025 г.
за утвърждаване на медицински стандарт 
„Физикална и рехабилитационна медицина“
Член единствен. С тази наредба се утвържда­
ва медицински стандарт по медицинската 
специалност „Физикална и рехабилитационна 
медицина“ съгласно приложението.
Преходни и заключителни разпоредби
§ 1. В Наредба № Н-6 от 2025 г. за утвържда­
ване на медицински стандарт „Ендокринология 
и болести на обмяната“ (ДВ, бр. 98 от 2025 г.) 
се създава т. 1.3.16:
„1.3.16. Кожни и венерически болести.
Съвместната работа със специалист по кожни 
и венерически болести се налага при пациен­
ти с ендокринни и метаболитни заболявания, 
проявяващи се с кожни симптоми (акантоза 
нигриканс, ксантоми, лезии при захарен диабет, 
кандидоза, себорея, кожна атрофия, хиперпиг­
ментации, излишно окосмяване – хирзутизъм 
или хипертрихоза и други). Взаимодействието 
включва консултации за уточняване на диагно­
зата, насочване на пациенти с дерматологични 
прояви на системни заболявания, както и съв­
местно поведение при усложнения, свързани 
с медикаментозно лечение или инжекционни 
манипулации.“
§ 2. Лечебните заведения привеждат дей­
ността си в съответствие с тази наредба в срок 
до 6 месеца от влизането є в сила.
§ 3. Наредбата се издава на основание чл. 6, 
ал. 1 от Закона за лечебните заведения и от­
меня Наредба № 30 от 2004 г. за утвърждаване 
на медицински стандарт „Физикална и реха­
билитационна медицина“ (обн., ДВ, бр. 85 от 
2004 г.; изм. и доп., бр. 102 от 2009 г., бр. 67 и 
92 от 2010 г. и бр. 63 от 2021 г.).
Министър: 
Силви Кирилов
Приложение
към член единствен
МЕДИЦИНСКИ СТАНДАРТ 
„ФИЗИКАЛНА И РЕХАБИЛИТАЦИОННА 
МЕДИЦИНА“
1. Основна характеристика на медицинската 
специалност „Физикална и рехабилитационна 
медицина“.
1.1. Дефиниция, основни цели и задачи.
1.1.1. Дефиниция – „Физикална и рехабили­
тационна медицина“ (ФРМ) е клинична меди­
цинска специалност с преобладаваща терапев­
тична насоченост, която изучава биологичното 
въздействие на естествените, преформираните 
и комбинацията от физикални фактори върху 
човешкия организъм и ги прилага интегративно 
за нуждите на медицинската рехабилитация: 
цялостното психосоматично и когнитивно въз­
становяване и/или стабилизиране на пациента. 
Основните диагностично-лечебни реквизити 
на специалността са: рехабилитационният 
потенциал и персоналната рехабилитационна 
програма. Цялостният лечебен процес във ФРМ 
се окачествява като рехабилитационно лечение. 
Физикалната и рехабилитационна меди­
цина според определението на секцията по 
ФРМ на Европейската общност на лекарите 
специалисти (Union Europeenne des Medecins 
Specialistes – Physical and Rehabilitation Section) 
представлява независима медицинска специ­
алност, насочена към промоция на физиче­
ското и когнитивно функциониране, дейности 
(вкл. околна среда), участие (вкл. качество на 
живот) и промяна на личностовите фактори 
и факторите на околната среда. Физикалната 
и рехабилитационна медицина е отговорна за 
мениджмънта на превенцията, диагностиката, 
лечението и рехабилитацията на хората със 
здравно обусловени увреждания и коморбидност 
от всички възрасти.
1.1.2. Основна цел на ФРМ е поддържане и 
възстановяване на физическото, психическото 
и умственото здраве, максималното функ­
ционално възстановяване, благоприятстващи 
осигуряването на по-добро качество на живот 
и оптимална ресоциализация. 
Според Бялата книга (White Book on Physical 
and Rehabilitation Medicine, 2006) основна цел 
на ФРМ е да оптимизира социалното участие 
и да подобри качеството на живот на паци­
ентите. Това включва подпомагане на болния 
да достигне възможните нива на автономност 
и независимост, вкл. участие в професионал­
ни, социални и почивни дейности, които са 
неразделна част от неговите човешки права. 
Лекарят – специалист по ФРМ, има обучаващи 
функции при рехабилитацията на пациента, 
особено в контекста на съвременните концепции 
за мозъчна пластичност и двигателно обучение 
и преобучение. 
Cпоред Световния доклад за хората с ув­
реждания на Световната здравна организация 
и Световната банка (World Report on Disability, 
2011) целите на рехабилитацията са: превенция 
на загубата на функция; забавяне процеса на 
загуба на функция; подобрение или възстановя­
ване на функцията; компенсиране на загубената 
функция; поддържане на настоящата функция. 
1.1.3. Задачи на ФРМ.
1.1.3.1. Физикална превенция и физиопрофи­
лактика – стимулиране на общата реактивност 
и закаляване на организма в рамките на про­
вежданите общи и специфични профилактични 
и рекреационни мероприятия.
1.1.3.2. В условията на остър стадий – подпо­
магане на медико-биологичното възстановяване 
и профилактика на усложненията.
1.1.3.3. Във възстановителния стадий – оси­
гуряване на максимално възможното функ­
ционално възстановяване и ефективна ресо­
циализация.
1.1.3.4. По време на хроничния стадий – под­
държане на функционалното състояние и 
ограничаване на патологичните последствия.